**Կրթության ազգային թանգարան** (ալբ․՝ Muzeu Kombëtar i Arsimit), ազգային թանգարան, որը գտնվում է Ալբանիայի Կորչա քաղաքում։ Թանգարանը գտնվում է 1887 թվականի մարտի 7-ին բացված Աբանիայի առաջին դպրոցի շենքում, այլ կերպ հայտնի է Mësonjëtorja անունով։ Այնտեղ պահվում է Ալբանիայի գրերի և հրապարակումների պատմությունը, այնպիսիք, ինչպիսին են Ալբանիայի առաջին այբուբենը, որի հեղինակն է Նաում Վեքիլխարջին և երկրորդ ալբանական այբուբենը` գրված Կոնստանդին Քրիստոֆորիդիի կողմից։ Այնտեղ կան նաև նշանավոր հայրենասերների նկարներ և լուսանկարներ, որոնք նպաստել են դպրոցի բացմանը, այնպիսիք, ինչպիսիք են Պանդելի Սոտիրին, Պետրոննի Լուարասին և Նուչի Նաչին։

Շինություն
----------

Կրթության ազգային թանգարանը գտնվում է 1887 թվականի մարտի 7-ին բացված ալբանական առաջին դպրոցի շենքում, որը հայտնի է "Mësonjëtorja e Parë Shqipe" (Ալբանական առաջին դպրոց) անունով։ Շենքը թվագրվում է 1840-ականների վերջերին, տունը պահպանել է իր առաջնային տեսքի հիմնական մասը և այսօր համարվում է Ալբանիայի կրթական հուշարձան։ Կառուցումից ի վեր շինությունը մշտապես հասարակական գործառույթ է իրականացրել։ Կառույցը եղել է Կորչայի հայրենասեր Դիամատի Տարպոյի տունը, ով նվիրաբերել է կառույցը Ալբանիայի դպրոցին։ 1887-1902 թվականներին այստեղ եղել է առաջին դպրոցը, որը կառավարվել է Օսմանյան կայսրության կողմից՝ օգտագործվելով որպես բանտ մինչև Երիտթուրքերի հեղաշրջումը, երբ տեղի ալբանացիները վերցրել են շենքի վերահսկողությունը, վերաբացել են ալբանական դպրոցը և կազմավորել են "Banda e Lirisë անունով երաժշտական բենդը 1908 թվականի հոկտեմբերի 1-ին։ Որպես դպրոց կառույցը ծառայել է մինչև 1967 թվականը, դրանից սկսած այն գործել է որպես Կրթության ազգային թանգարան, ինչպես որ այն կոչվում է մինչև օրս։

Ցուցադրություններ և հավաքածուներ
--------------------------------

Թանգարանը իր այցելուներին առաջարկում է հետաքրքիր նյութ, պատմական ակնարկ ալբանական առաջին դպրոցի հիմնադիրների, աջակիցների, տնօրենների, աշակերտների տարբեր տարիների լուսանկարները։ Այստեղ կան նաև ցուցադրված տեքստեր և գրքեր, որոնք օգտագործվել են առաջին դպրոցի աշակերտների և շրջանավարտների կողմից, որոնք օգտագործվել են ալբանացի այն հայրենասերների և լեզվաբանների կողմից, որոնք եղել են դպրոցի պատմության մասը։ Թանագարանում վերականգնվել է առաջին դպրոցի տնօրենի գրասենյակը, որը վավերագրված է դպրոցի առաջին տնօրեններից մեկի` Նուչի Նաչիի ձեռագիր հուշերում։ Գրասենյակաային տարածքը ծառայում է որպես առանձին տաղավար, որտեղ գտնվում է այցելուների գիրքը, որտեղ այցելուները և զբոսաշրջիկները կարող են կիսվել թանգարանի մասին տպավորություններով։ Թանգարանում ցուցադրվում են ալբանական այբուբենի երկու ամենաառաջին խմբագրումները, որոնք հրատարկվել են Նաում Վեքիլխարջիի կողմից։ Այս այբուբենները տարածված են եղել Հարավային Ալբանիայում, հատկապես` Կորչայի և Պարմիտի շրջաններում։

Տես նաև
-------

* Ալբանիայի պատմություն
* Զբոսաշրջությունն Ալբանիայում

Ծանոթագրություններ
------------------

1. ↑  "- Bashkia Korce". *bashkiakorce.gov.al*. Retrieved 2018 թ․ մարտի 1.
2. ↑  "Nuçi Naçi – Agjencia Telegrafike Shqiptare". *www.ata.gov.al* (in ալբաներեն). Արխիվացված է the original 2018 թ․ մարտի 2-ին. Retrieved 2018 թ․ մարտի 1. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Muzeu Kombëtar i Arsimit | Korca.al". *korca.al* (in ալբաներեն). Արխիվացված է the original 2018 թ․ մարտի 2-ին. Retrieved 2018 թ․ մարտի 1.
4. 1 2  Moderator. "KosovariMedia.com - Portal informativ dhe edukativ Shqiptar - Niko Kotherja: Muzeu Kombëtar i Arsimit është vendosur në godinën ku u hap shkolla e parë shqipe". *kosovarimedia.com* (in բրիտանական անգլերեն). Արխիվացված է the original 2018 թ․ մարտի 3-ին. Retrieved 2018 թ․ մարտի 2. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Banda e Lirisë dhe shoqëritë muzikore të grekomanëve të Korçës (pjesa e parë) - Te Sheshi". *Te Sheshi* (in ամերիկյան անգլերեն). 2017 թ․ հունվարի 22. Retrieved 2018 թ․ մարտի 2.
6. ↑  "Mësonjëtorja e Parë Shqipe në Korçë, jo një muze i thjeshtë". *KOHA.net* (in անգլերեն). Արխիվացված է the original 2018 թ․ մարտի 2-ին. Retrieved 2018 թ․ մարտի 1. `{{cite news}}`: Unknown parameter `|dead-url=` ignored (`|url-status=` suggested) (help)
7. ↑  "Muzeu Kombëtar i Arsimit - Mësonjëtorja e Parë Shqipe, Korça 2018". *www.gluseum.com* (in անգլերեն). Retrieved 2018 թ․ մարտի 1.